open-index/open-wikipedia-markdown huggingface dataset:
Jennifer Hermoso

**Jennifer "Jenni" Hermoso Fuentes** (s. 9. toukokuuta 1990) on espanjalainen jalkapalloilija, pelipaikaltaan keskikenttäpelaaja. Hän edusti Espanjan naisten maajoukkuetta arvokisoissa ensimmäisen kerran EM-kilpailuissa 2013. Hän teki EM-kisoissa maalin alkulohko-ottelussa Englantia vastaan ja puolivälierässä Norjaa vastaan. Vuoden 2019 MM-kilpailuissa hän teki kolme maalia ja oli joukkueensa paras maalintekijä. Hän jäi polvivamman vuoksi pois vuoden 2022 EM-kilpailuista. Kesäkuun 2022 loppuun mennessä Hermoso on pelannut 91 maaottelua ja tehnyt niissä 45 maalia, millä hän on Espanjan naisten maajoukkueen kaikkien aikojen paras maalintekijä.

Seuratasolla Hermoso on edustanut kotimaassaan Atlético Madridia, Rayo Vallecanoa ja FC Barcelonaa sekä Ruotsissa Tyresö FF:ää vuonna 2013 ja Ranskassa Paris Saint-Germainia 2017–2018. *[[The Guardian]]* valitsi hänet sijalle 14 vuoden 2020 parhaiden naisjalkapalloilijoiden listalla. Hän voitti Barcelonan joukkueessa Mestarien liigan vuonna 2021.

## Lähteet
* 
* 

### Viitteet
Anita Desai

**Anita Desai** (ent. Anita Mazumdar, s. 24. kesäkuuta 1937 Mussoorie, Intia) on intialainen kirjailija, joka kirjoittaa englanniksi. Hänen äitinsä oli saksalainen ja isänsä kotoisin Bengalista. Desain varhainen tuotanto käsittelee naisen asemaa Intiassa. Monet Desain troksista käsittelevät intialaista porvaristoa, jonka avio-ongelmat nousevat etusijalle.

## Teoksia
* Cry, the Peacock, 1963
* Voices in the City, 1965
*Bye-Bye, Blackbird, 1971
*The Peacock Garden, 1974
*Where Shall We Go This Summer?, 1975
* Cat on a Houseboat, 1976
* Fire on the Mountain, 1977
* Games at Twilight and Other Stories, 1978 (suom. Hämärän leikkejä (novellikokoelma, suomentanut Riitta Oittinen et al., LIKE 1991)
* Clear Light of Day, 1980
* Village by the Sea, 1982
* In Custody, 1984
* Baumgartner's Bombay, 1988
*Journey to Ithaca, 1996
*Fasting, Feasting, 1999
*Diamond Dust, 2000
*The Zigzag Way: A Novel, 2004
*The Artist of Disappearance: Three Novellas, 2011

## Lähteet
Ethelstan

**Ethelstan** (n. 829 – 851/855) oli Wessexin kuninkaan Ethelwulfin vanhin poika ja vuodesta 839 Kentin kuningas. Ethelstanin veljet olivat Ethelbald ja Ethelbert. Noustuaan valtaistuimelle Ethelwulf antoi puolet valtakunnastaan – Kentin, Surreyn, Sussexin ja Essexin – vanhimmalle pojalleen Ethelstanille. Näin ollen useimmat pitävät häntä myös yllä mainittujen alueiden hallitsijana ja *[[Anglosaksien kronikka]]* kuvaakin Ethelstania ”Itä- ja eteläsaksien, Kentin ja Surreyn kuninkaaksi”.

Ethelstanista tiedetään siitä huolimatta melko vähän. Ethelstan voitti vuonna 851 taistelun viikinkien laivastoa ja armeijaa vastaan. Tämän jälkeen hänestä ei ole kuulunut mitään. Ei ole mitään todisteita siitä, että hän olisi toiminut Kentin kuninkaana vielä tämän jälkeen, joten Ethelstanin uskotaan kuolleen vuosien 851–855 välisenä aikana isänsä vieraillessa Roomassa.

## Lähteet
* Keynes, Simon; Lapidge, Michael.  (1983). Alfred the Great: Asser's Life of King Alfred & Other Contemporary Sources. Penguin Classics. 
* Nelson, Janet L. (2004). "Æthelwulf (d. 858), king of the West Saxons". Oxford Dictionary of National Biography. Oxford University Press. doi : 10.1093/ref:odnb/39264. Retrieved 23 October 2012.
Intia kesäolympialaisissa 1932

**[[Intia]]** osallistui **[[Kesäolympialaiset 1932|Los Angelesin kesäolympialaisiin 1932]]** 19 urheilijan voimin. Intian joukkue saavutti yhden mitalin, kun maahockeyjoukkue toi olympiakultaa Intiaan toista kertaa peräkkäin. Intian lisäksi maahockeyturnauksessa olivat mukana vain Japani ja Yhdysvallat. Intia oli turnauksessa lopulta täysin omaa luokkaansa, sillä maa voitti Japanin lukemin 11–1 ja Yhdysvallat luvuin 24–1.

## Mitalistit
### Kultaa
*Richard Allen, Sardar Mohammad Aslam, Lal Shah Bokhari, Frank Brewin, Richard Carr, Dhyan Chand, Leslie Hammond, Arthur Charles Hind, Sayed Jaffar, Masud Minhas, Eric Pinniger, Gurmit Singh, Roop Singh, Pat Sullivan, Carlyle Tapsell – Maahockey, miehet

## Lähteet
Alexia Putellas

**Alexia Putellas Segura** (s. 4. helmikuuta 1994) on espanjalainen jalkapalloilija, pelipaikaltaan keskikenttäpelaaja.

Putellas on pelannut Espanjan naisten maajoukkueessa 133 ottelua ja tehnyt niissä 35 maalia. Hänet palkittiin vuosina 2021 ja 2022 sekä naisten Kultaisen pallolla että The Best Fifa Women’s Player -palkinnolla.

Putellas saavutti pronssia alle 17-vuotiaiden MM-kilpailuissa 2010 sekä voitti saman ikäluokan Euroopan-mestaruuden vuosina 2010 ja 2011. Hän edusti Espanjan naisten maajoukkuetta arvokisoissa ensimmäisen kerran EM-kilpailuissa 2013. Hän pelasi EM-turnauksessa joukkueensa kaikki neljä ottelua ja teki alkulohkossa 3–2-voittomaalin Englantia vastaan tultuaan kentälle vaihtopelaajana. MM-kilpailuissa 2015 hän pelasi täydet minuutit joukkueensa kaikissa kolmessa ottelussa. EM-kilpailuissa 2017 hän pelasi avauskokoonpanossa kaikki kolme alkulohko-ottelusa ja tuli vaihdosta kentälle tappiollisessa puolivälieräottelussa Itävaltaa vastaan. MM-kilpailuissa 2019 hän pelasi avauskokoonpanossa kolme ottelua ja tuli vaihdosta kentälle viimeisessä alkulohko-ottelussa. Putellas joutui jäämään loukkaantumisen vuoksi pois EM-kilpailuista 2022. MM-kilpailuissa 2023 hän voitti maailmanmestaruuden ja pelasi joukkueensa kaikki ottelut, joista kolme avauskokoonpanossa.

Seuratasolla Putellas on edustanut FC Barcelonaa vuodesta 2012. Hän voitti Barcelonan joukkueessa Mestarien liigan vuosina 2021, 2023 ja 2024. Hän teki vuoden 2021 loppuottelussa yhden joukkueensa neljästä maalista ja vuoden 2024 loppuottelussa yhden joukkueensa kahdesta maalista.

## Lähteet
* 
* 

### Viitteet

## Aiheesta muualla
Dragon Quest VIII: Journey of the Cursed King

**Dragon Quest VIII: Journey of the Cursed King** on Level-5:n kehittämä ja Square Enixin julkaisema roolipeli. Peli on julkaistu vuonna  PlayStation 2:lle, vuonna 2014 Androidille ja iOS:lle sekä vuonna 2015 Nintedo 3DS:lle.

Peli on *[[Dragon Quest (pelisarja)|Dragon Quest]]* -sarjan  kahdeksas osa ja samalla myös sarjan ensimmäinen osa, joka julkaistiin Euroopassa.
Peli hyödynsi ensimmäistä kertaa täysin 3D-grafiikkaa pelisarjan historiassa. 

## Pelaaminen
Pelin taistelut ovat vuoropohjaisia.

## Vastaanotto
Pelin Nintendo 3DS -versio on saanut V2.fin arvostelussa 3,5/5 tähteä.

## Lähteet

## Aiheesta muualla
* 
* 
*
H. D. Deve Gowda

**Haradanahalli Doddegowda Deve Gowda** (; s. 18. toukokuuta 1933) on intialainen poliitikko, joka toimi maansa pääministerinä kesäkuusta 1996 huhtikuuhun 1997.

Gowda oli Intian kongressipuolueen jäsen 1953-1962. Hän erosi puolueesta 1962 ja pääsi Karnatakan osavaltion parlamenttiin, missä istui neljä kautta ja tuli tunnetuksi vähäosaisten puolustajana. 1991 hänet valittiin Intian parlamentin alahuoneeseen. Vuonna 1994 Gowdasta tuli Janata Dal-puolueen puheenjohtaja ja Karnatakan pääministeri. Vuoden 1996 vaaleissa voitti BJP:tä eli Intian kansanpuoluetta vastaan muodostettu 13 puolueen vaaliliitto, ja Gowda nousi pääministeriksi. Hän hävisi epäluottamuslauseäänestyksen parlamentissa 11. huhtikuuta 1997. Pääministerikautensa jälkeen Gowda on ollut rivikansanedustajana.

## Lähteet

## Aiheesta muualla
Intia kesäolympialaisissa 1928

**[[Intia]]** osallistui **[[Kesäolympialaiset 1928|Amsterdamin kesäolympialaisiin 1928]]** 21 urheilijan voimin. Intian joukkue saavutti yhden mitalin, kun maahockeyjoukkue toi olympiakultaa Intiaan.

## Mitalistit
### Kultaa
*Shaukat Ali, Richard Allen, Dhyan Chand, Michael Gateley, Willie Goodsir-Cullen, Leslie Hammond, Feroze Khan, George Marthins, Rex Norris, Eric Pinniger, Michael Rocque, Frederick Seaman, Jaipal Singh, Sayed Yusuf - Maahockey miehet

## Lähteet
Choudhary Charan Singh

**Chaudhuri Charan Singh** (; 23. joulukuuta 1902 − 29. toukokuuta 1987) oli intialainen poliitikko, joka toimi maansa pääministerinä 1979−1980.

Singh opiskeli lakimieheksi ja liittyi vuonna 1929 Intian kongressipuoluetta edeltäneeseen liikkeeseen. Hän toimi merkittävissä tehtävissä Uttar Pradeshissa. Vuonna 1977 Singh nousi valtakunnanpolitiikkaan Janata-puolueen vaaliliiton myötä. Hän oli ollut vankilassa Indira Gandhin julistaman poikkeustilan aikana, mutta 1979 Singh nousi pääministeriksi Gandhin tuella. Gandhin vetäessä tukensa pois Singhiltä tämä joutui eroamaan eikä enää hakeutunut korkeisiin virkoihin.

Meerutissa toimiva yliopisto on nimetty Singhin mukaan.

## Lähteet
Intia kesäolympialaisissa 1948

**[[Intia]]** osallistui **[[Kesäolympialaiset 1948|Lontoon kesäolympialaisiin 1948]]** 79 urheilijan voimin. Intian joukkue saavutti yhden mitalin, kun maahockeyjoukkue voitti olympiakultaa neljännen kerran peräkkäin.

## Mitalistit
### Kultaa
*Leslie Claudius, Walter de Sousa, Keshav Dutt, Lawrie Fernandes, Ranganandhan Francis, Gerry Glacken, Akhtar Hussain, Pat Jansen, Amir Kumar, Kishan Lal, Leo Pinto, Jaswant Rajput, Latif-ur Rehman, Reginald Rodrigues, Tarlochan Singh Bawa, Randhir Singh Gentle, Balbir Singh, Sr., G. Nandy Singh, Kunwar Digvijay Singh, Maxie Vaz - Maahockey miehet

## Lähteet
Intia kesäolympialaisissa 1956

**[[Intia]]** osallistui **[[Kesäolympialaiset 1956|Melbournen kesäolympialaisiin 1956]]** 59 urheilijan voimin. Intian joukkue saavutti yhden mitalin, kun maahockeyjoukkue otti lajissaan olympiakultaa kuudennen kerran peräkkäin.

## Mitalistit
### Kultaa
*Leslie Claudius, Ranganandhan Francis, Hari Pal Kaushik, Amir Kumar, Raghbir Lal, Shankar Laxman, Govind Perumal, Amit Singh Bakshi, Raghbir Singh Bhola, Randhir Singh Gentle, Balbir Singh, Sr., Bakshish Singh, Balkrishan Singh, Gurdev Singh, Hardyal Singh, Udham Singh, Charles Stephen - Maahockey miehet

## Lähteet
Intia kesäolympialaisissa 1952

**[[Intia]]** osallistui **[[Kesäolympialaiset 1952|Helsingin kesäolympialaisiin 1952]]** 64 urheilijan voimin. Intian joukkue saavutti kaksi mitalia, kun ensin maahockeyjoukkue voitti lajissaan olympiakultaa jo viidennen kerran peräkkäin. Toisesta mitalista vastasi Khashaba Dadasaheb Jadhav, joka voitti pronssia miesten vapaapainin 57 kg sarjassa.

## Mitalistit
### Kultaa
*Leslie Claudius, Meldric daLuz, Chinadorai Deshmutu, Keshav Dutt, Ranganandhan Francis, Raghbir Lal, Govind Perumal, Muniswamy Rajagopal, Randhir Singh Gentle, Dharam Singh Gill, Balbir Singh, Sr., G. Nandy Singh, Kunwar Digvijay Singh, Udham Singh – maahockey miehet

### Pronssia
*Khashaba Dadasaheb Jadhav – miesten vapaapaini 57 kg

## Lähteet
Intia kesäolympialaisissa 1960

**[[Intia]]** osallistui **[[Kesäolympialaiset 1960|Rooman kesäolympialaisiin 1960]]** 45 urheilijan voimin. Intian joukkue saavutti kisoista yhden mitalin, kun maahockeyjoukkue voitti edellisten kisojen kultasateen jälkeen olympiahopeaa.

## Mitalistit
### Hopeaa
*Joseph Anthony Antic, Leslie Claudius, Mohinder Lal, Shankar Laxman, V. J. Peter, Govind Sawant Male, Jaman Lal Sharma, Raghbir Singh Bhola, Charanjit Singh, Gindi Singh, Jaswant Singh, Prithipal Singh, Udham Singh - Maahockey miehet

## Lähteet
Intia kesäolympialaisissa 1964

**[[Intia]]** osallistui **[[Kesäolympialaiset 1964|Tokion kesäolympialaisiin 1964]]** 53 urheilijan voimin. Intian joukkue saavutti yhden mitalin, kun maahockeyjoukkue saavutti jo historiansa seitsemännen olympiakullan, palauttaen samalla mestaruuden Intialle.

## Mitalistit
### Kultaa
* Syed Mushtaq Ali, Hari Pal Kaushik, Mohinder Lal, Shankar Laxman, Bandu Patil, V. J. Peter, Charanjit Singh, Darshan Singh, Dharam Singh, Gindi Singh, Gurbux Singh, Harbinder Singh, Jagjit Singh, Prithipal Singh, Udham Singh – Maahockey miehet

## Lähteet
Superkuu

**Superkuu** tarkoittaa tilannetta, jossa Kuu on ratansa Maata lähimmässä pisteessä juuri täydenkuun aikaan, mikä saa sen näyttämään Maasta katsottuna mahdollisimman suurelta.  Kuu on tuolloin radallaan perigeumissa. Tämä johtuu siitä, että Kuu kiertää Maata elliptisellä radalla: radan lähimmässä kohdassa etäisyys Maahan on noin 356&nbsp;400 kilometriä ja kaukaisimmassa noin 407&nbsp;700 kilometriä. Superkuun aikaan täysikuu näyttää noin 14 prosenttia suuremmalta halkaisijaltaan ja noin 30 prosenttia kirkkaammalta kuin Kuun ollessa ratansa kaukaisimmassa kohdassa, eli apogeumissa. Toisaalta superkuuta enemmän illuusioon Kuun koosta vaikuttaa se, kuinka lähellä horisonttia Kuu on. Vuorovedet ovat superkuun aikaan hieman tavallista täyttäkuuta voimakkaampia.

Sanan superkuu (engl. super moon) keksi vuonna 1979 yhdysvaltalainen astrologi Richard Nolle. Tähtitieteilijöille ilmiö ei ole mitenkään erityisen merkittävä. Ilmiön virallinen nimi on englanniksi ”*perigee-syzygy of the Earth-Moon-Sun system*”. Tätä astrologiasta lähtöisin olevaa nimitystä on alettu käyttää 2010-luvun alusta lähtien sellaisesta täydestäkuusta, jolloin Kuu on radallaan siinä pisteessä, jossa se on lähimpänä maapalloa.

## Yleisyys
Superkuu ei ole erityisen harvinainen ilmiö, sillä noin joka neljästoista täysikuu on superkuu. Seuraavassa viime vuosien superkuita:

2000-luvun aikana lähimmäksi Maata superkuu osuu 6. joulukuuta 2052. Tällöin Kuu on 356&nbsp;452 kilometrin päässä Maasta.

## Lähteet

## Aiheesta muualla

* Yle Uutiset – Kuvagalleria: Superkuu täyteen kokoonsa
* Ursa: Liljeström, Anne: Kuka kumman superkuu? 1.8.2014 
* 
* 
*
Intia kesäolympialaisissa 1972

**[[Intia]]** osallistui **[[Kesäolympialaiset 1972|Münchenin kesäolympialaisiin 1972]]** 41 urheilijan voimin. Intian joukkue saavutti yhden mitalin, kun maahockeyjoukkue voitti toisissa perättäisissä kisoissa olympiapronssia. Kaikkiaan tuo mitali oli myös Intian kymmenes maahockeystä.

## Mitalistit
### Pronssia
*Govinda Billimogaputtaswamy, Charles Cornelius, Manuel Frederick, Michael Kindo, Ashok Kumar, Ganesh Mollerapoovayya, Krishnamurty Perumal, Ajitpal Singh, Harbinder Singh, Harcharan Singh, Harmik Singh, Kulwant Singh, Mukhbain Singh, Varinder Singh - Maahockey miehet

## Lähteet
Intia kesäolympialaisissa 1968

**[[Intia]]** osallistui **[[Kesäolympialaiset 1968|Méxicon kesäolympialaisiin 1968]]** 25 urheilijan voimin. He olivat kaikki miehiä. Intian joukkue saavutti yhden mitalin, kun maahockeyjoukkue saavutti yhdeksännen mitalinsa olympiatasolla. Värisuora täydentyi näissä kisoissa pronssisella mitalilla.

## Mitalistit
### Pronssia
*Rajendra Christy, Krishnamurty Perumal, V. J. Peter, Inam-ur Rahman, Munir Sait, Ajitpal Singh, Balbir Singh, Balbir Singh, Balbir Singh, Gogi Singh, Gurbux Singh, Harbinder Singh, Harmik Singh, Jagjit Singh, Prithipal Singh, Tarsem Singh - Maahockey miehet

## Lähteet
Intia kesäolympialaisissa 1996

**[[Intia]]** osallistui **[[Kesäolympialaiset 1996|Atlantan kesäolympialaisiin 1996]]** 49 urheilijan voimin. Intian joukkue saavutti yhden mitalin, kun Leander Paes saavutti tenniksessä miesten kaksinpelin olympiapronssia.

## Mitalistit
### Pronssia
*Leander Paes - Tennis, miesten kaksinpeli

## Lähteet
Intia kesäolympialaisissa 2000

**[[Intia]]** osallistui **[[Kesäolympialaiset 2000|Sydneyn kesäolympialaisiin 2000]]** 65 urheilijan voimin. Intian joukkue saavutti yhden mitalin, kun Karnam Malleswari saavutti painonnostossa  pronssia naisten 69kg sarjassa.

## Mitalistit
### Pronssia
*Karnam Malleswari - Painonnosto, naiset 69kg

## Lähteet
Intia kesäolympialaisissa 1980

**[[Intia]]** osallistui **[[Kesäolympialaiset 1980|Moskovan kesäolympialaisiin 1980]]** 72 urheilijan voimin. Intian joukkue saavutti yhden mitalin, kun maahockeyjoukkue jatkoi mitaliputkeaan ja palasi mestaruuskantaan ottamalla lajissaan olympiakultaa.

## Mitalistit
### Kultaa
* Vasudevan Baskaran, Bir Bhadur Chettri, Merwyn Fernandes, Zafar Iqbal, Maharaj Krishon Kaushik, Charanjit Kumar, Somaya Maneypandey, Amarjit Singh Rana, Allan Schofield, Mohammed Shahid, Surinder Singh Sodhi, Davinder Singh, Gurmail Singh, Rajinder Singh, Ravinder Pal Singh, Sylvanus Dung Dung - Maahockey, miehet

## Lähteet
Intia kesäolympialaisissa 2008

**[[Intia]]** osallistui **[[Kesäolympialaiset 2008|Pekingin kesäolympialaisiin 2008]]** 53 urheilijan voimin. Intian joukkue saavutti kolme mitalia. Vastaavanlaiseen suoritukseen Intian olympiajoukkue ei ollut pystynyt ennen Pekingin kisoja. Abhinav Bindra voitti kultaa 10 m ilmakiväärissä, Vijender Singh voitti pronssia nyrkkeilyn 75 kg sarjassa ja Sushil Kumar saavutti niin ikään pronssia vapaapainin 66 kg sarjassa.

## Mitalistit
### Kultaa
*Abhinav Bindra - Miehet, 10 m ilmakivääri

### Pronssia
*Vijender Singh - Miesten nyrkkeily, 75 kg
*Sushil Kumar, Miesten vapaapaini, 66 kg

## Lähteet
Intia kesäolympialaisissa 2004

**[[Intia]]** osallistui **[[Kesäolympialaiset 2004|Ateenan kesäolympialaisiin 2004]]** 65 urheilijan voimin. Intian joukkue saavutti yhden mitalin, kun Rajyavardhan Singh Rathore saavutti miesten kaksoistrapissa olympiahopeaa.

## Mitalistit
### Hopeaa
*Rajyavardhan Singh Rathore - Miesten kaksoistrap

## Lähteet
Intia kesäolympialaisissa 2012

**[[Intia]]** osallistui **[[Kesäolympialaiset 2012|Lontoon kesäolympialaisiin 2012]]** 53 urheilijan voimin. Intian joukkue paransi mitalisaalistaan edellisistä kisoista ja saavutti kaikkiaan kuusi mitalia, joista kaksi oli hopeisia ja neljä pronssisia. Tämä oli myös maan kaikkien aikojen paras noteeraus olympiatasolla. Sushil Kumar kirkasti edellisten olympiakisojen mitaliaan voittamalla vapaapainissa 66kg sarjassa hopeaa. Toisen hopean saavutti Vijay Kumar miesten 25m olympiapistoolissa. Pronssille ylsivät Gagan Narang miesten 10m ilmakiväärissä, Saina Nehwal sulkapallon naisten kaksinpelissä, Mary Kom naisten nyrkkeilyn kärpässarjassa ja Yogeshwar Dutt miesten vapaapainin 60kg sarjassa. Maan lipunkantajana toimi avajaisissa Sushil Kumar ja päättäjäisissä  nyrkkeilijä Chungnejang Mery Kom Hmangte.

## Mitalistit
### Hopeaa
*Sushil Kumar - Miesten vapaapaini, 66kg
*Vijay Kumar - Miesten ammunta, 25m olympiapistooli

### Pronssia
*Gagan Narang - Miesten ammunta, 10m ilmakivääri
*Saina Nehwal - Naisten sulkapallo, kaksinpeli
*Mary Kom - Naisten nyrkkeily, kärpässarja
*Yogeshwar Dutt - Miesten vapaapaini, 60kg

## Lähteet
Jim Sheridan

**Jim Sheridan** (s. 6. helmikuuta 1949 Dublin, Irlanti) on irlantilainen elokuvaohjaaja, käsikirjoittaja ja tuottaja. Hän on ollut kuudesti ehdolla Oscar-palkinnon saajaksi. Hänen tunnetaan muun muassa ohjaamistaan elokuvista *[[Minun elämäni]]*, *[[Isän nimeen]]*, *[[In America]]* ja *[[Brothers (vuoden 2009 elokuva)|Brothers]]*.

## Filmografia
* *[[Minun elämäni]]* (*My Left Foot*, 1989)
* *[[Pelto (elokuva)|Pelto]]* (*The Field*, 1990)
* *[[Isän nimeen]]* (*In the Name of the Father*, 1993)
* *[[Elämän hinta]]* (*Some Mother’s Son*, 1996) (käsikirjoittajana)
* *[[The Boxer (elokuva)|The Boxer]]* (1997)
* *[[In America]]* (2003)
* *[[Get Rich or Die Tryin’ (elokuva)|Get Rich or Die Tryin’]]* (2005)
* *[[Brothers (vuoden 2009 elokuva)|Brothers]]* (2009)
* *[[Dream House]]* (2011)
* *[[The Secret Scripture]]* (2016)

## Lähteet

## Aiheesta muualla

*
Jorge Estrada Solórzano

**Jorge Estrada Solórzano** (s. 27. elokuuta 1961 México) on meksikolainen roomalaiskatolinen piispa. Hänet vihittiin papiksi Méxicon arkkihiippakuntaan 2. kesäkuuta 1995 ja nimitettiin sen vihkipiispaksi sekä Pinhelin titulaaripiispaksi 28. toukokuuta 2013. Piispaksi vihkiminen seurasi 19. heinäkuuta. Pääkonsekraattorina toimi Norberto Rivera Carrera, jota avusti Christophe Pierre.

## Lähteet
Alexander Djajasiswaja

**Alexander Soetandio Djajasiswaja** (30. marraskuuta 1931 Surakarta – 19. tammikuuta 2006) oli indonesialainen roomalaiskatolinen piispa. Hänet vihittiin papiksi 7. syyskuuta 1958 ja nimitettiin Bandungin hiippakunnan johtoon 2. heinäkuuta 1984. Piispaksi vihkiminen seurasi 11. marraskuuta. Pääkonsekraattorina toimi Justinus Darmojuwono, jota avustivat Alfred Gonti Pius Datubara ja Alphonsus Augustus Sowada.

Djajasiswaja kuoli 74-vuotiaana virassa.

## Lähteet
Salgaocar SC

**Salgaocar SC** on intialainen jalkapalloseura Vascosta, Goalta. Seura on perustettu vuonna 1956, ja se on paikallisen VM Salgaocar Group of Companiesin omistuksessa. Intian jalkapallomestaruuden (National Football Leaguen ja myöhemmin I-Leaguen) Salgaocar SC on voittanut kaksi kertaa, edellisen kerran kauden 2010–2011 päätteeksi.

## Aiheesta muualla
* Seuran kotisivut
Sporting Clube de Goa

**Sporting Clube de Goa** on intialainen jalkapalloseura Goasta. Seura on perustettu vuonna 1999 ja se on Goan kaupungin omistuksessa. Seura perustettiin alun perin portugalilaisten perustaman jalkapalloseuran perinteiden jatkajaksi ja nimi muutettiin vasta tultaessa uudelle vuosituhannelle, kun kaupunki lunasti seuran portugalilaisilta. Intian pääsarjatasolle (I-Leagueen) seura nousi kauden 2010-11 päätteeksi.

## Aiheesta muualla
* Seuran kotisivut
Mohun Bagan Super Giant

**Mohun Bagan Super Giant** on intialainen jalkapalloseura Kolkatasta, Länsi-Bengalista. Mohun Bagan Super Giant on yksi Aasian vanhimmista jalkapalloseuroista ja se on perustettu vuonna 1889. Intian jalkapallomestaruuden seura ennätti National Football Leaguen aikana voittaa kolmesti: 1997-98, 1999-00 ja 2001-02.
Mumbai FC

**Mumbai FC** on intialainen jalkapalloseura Mumbaista. Seura perustettiin vuonna 2007, koska haluttiin tarjota nuorille pelaajille mahdollisuus näyttää taitojaan isommilla areenoilla. Pääsarjatasolle Mumbai FC nousi vuonna 2008 karsintojen kautta.

## Aiheesta muualla
* Seuran kotisivut
ONGC FC

**ONGC FC** on intialainen jalkapalloseura Mumbaista. Paikallinen teollisuusyritys ONGC perusti seuran vuonna 2006 ja tukee edelleenkin seuran toimintaa. ONGC FC on siis institutionaalinen seura.
Shree Shiv Chhatrapati Sports Complex

**Shree Shiv Chhatrapati Sports Complex**, toiselta nimeltään  Balewadi Sports Complex, on intialainen jalkapallostadion, joka rakennettiin vuonna 1994 Intian mestaruuskilpailuja varten. Nykyisin stadionia käytetään lähinnä jalkapalloon, mutta sitä käytetty myös amerikkalaiseen jalkapalloon ja lentopalloon. Intian pääsrajassa, I-Leaguessa, pelaavista seuroista kotiottelunsa Balewadi Sports Complexissa kotiottelunsa pelaavat Pune FC sekä Mumbai FC. Näiden seurojen lisäksi myös alemmilla sarjatasoilla pelaavat Air India FC ja Pune Marathas pelaavat kotiottelunsa tällä stadionilla.
Kalastajahaukka

**Kalastajahaukka**, aikaisemmalta nimeltään **mustakaulahaukka** (*Busarellus nigricollis*) on haukkojen heimoon kuuluva lintulaji. Se on *Busarellus*-suvun ainoa laji. Se ei ole uhanalainen vaikka sen kanta on pienenemässä.

## Ulkonäkö ja koko

Kalastajahaukka eroaa väritykseltään useimmista muista hiirihaukoista, jotka ovat tummanruskeita. Kalastajahaukka on puolestaan kanelinruskea, ja sillä on valkoinen pää sekä musta kaulus ja siivenkärjet. Sillä on kalastukseen soveltuvat pitkät jalat, joiden varpaiden alla on teräviä piikkejä.

## Levinneisyys ja elinympäristö
Kalastajahaukan esiintymisaluetta ovat Etelä- ja Keski-Amerikan alueella Argentiina, Belize, Bolivia, Brasilia, Kolumbia, Costa Rica, Ecuador, El Salvador, Ranskan Guyana, Guatemala, Guyana, Honduras, Meksiko, Nicaragua, Panama, Paraguay, Peru, Suriname, Trinidad ja Tobago, Venezuela. Sitä tavataan vaelluslintuna Uruguayssa.

Sen elinympäristöä ovat subtrooppiset ja trooppiset metsät, vesialueet, sisämaan kosteikot mutta erityisesti metsäiset suot. Linnun iäksi on arvioitu keskimäärin 9,7 vuotta.

## Elintavat
Pesä on yleensä suuressa puussa, usein lähellä vettä, mutta toisinaan kahviviljelmien varjopuissa tai esikaupunkialueilla. Pesä on verhottu vihreillä lehdillä. Naaras munii 3-5 munaa, jotka ovat himmeän valkoisia, ja niissä on kalpean kellanruskeita tai punaruskeita täpliä ja muutama tummempi läiskä. Sen lisääntymisestä ei ole enempää tietoa.

Linnun ravinto koostuu pääasiassa kalasta. Se syö myös vesihyönteisiä ja joskus sisiliskoja, etanoita ja jyrsijöitä.

## Lähteet
Indian Arrows

**Indian Arrows** on intialainen jalkapalloseura Kolkatasta, Länsi-Bengalista. Seuran on perustanut Intian jalkapalloliitto vuonna 2010, ja sen tarkoituksena on toimia nuorten lahjakkaiden kansallisen tason jalkapalloilijoiden kasvattajaseurana. Seuran tavoitteeksi on asetettu tuottaa joukkueellinen maajoukkuetason pelaajia ajatellen vuoden 2018 MM-lopputurnausta Venäjällä.
Prayag United S.C.

**Prayag United S.C.** on intialainen jalkapalloseura Kolkatasta, Länsi-Bengalista. Prayag United S.C. perustettiin vuonna 1929 ja tunnettiin alkuaikoina nimellä **Chirag United**. Pääsarjatasolla seura on pelannut yhtäjaksoisesti sen jälkeen kun nousi I-Leagueen kauden 2007-08 päätteeksi.

## Aiheesta muualla
* Seuran kotisivut
Pune FC

**Pune FC** on intialainen jalkapalloseura Punesta. Seura on perustettu vuonna 2007 ja se nousi Intian pääsarjatasolle vuonna 2009. Pune FC:tä pidetään yhtenä kaikkein ammattimaisimmista jalkapallojoukkueista Intiassa.

## Aiheesta muualla
*Seuran kotisivut
Shillong Lajong

**Shillong Lajong** on intialainen jalkapalloseura Shillongsta. Seura perustettiin vuonna 1983 tuomaan paikallisia lahjakkuuksia paremmin näytille suuremmilla areenoilla. Shillongin joukkue pelaa ottelunsa selkeästi kauempana kuin muut Intian liigan joukkueet. mistä johtuen seura onkin onnistunut keräämään laajan kannattajapohjan omalta alueeltaan. Shillong Lajongin ottelukohtainen katsojamäärä onkin Intian pääsarjan korkein, keskimäärin 19 000 katsojaa ottelua kohden.

## Aiheesta muualla
*Seuran kotisivut
United Sikkim

**United Sikkim** on intialainen jalkapalloseura Gangtokista. Seura on perustettu vuonna 2008 ja se on toinen Intian pääsarjan kahdesta seurasta, jotka sijaitsevat Koilis-Intiassa selkeästi muista joukkueista erillään. United Sikkimin perustajissa ovat mukana dubailainen yhtiö FidelisWorld, Intian maajoukkueen nykyinen kapteeni Baichung Bhutia sekä intialaineen muusikko ja laulaja Shankar Mahadevan.
Paljor Stadium

**Paljor Stadium**, myös **Palzor Stadium**, on jalkapallostadion Gangtokissa, Intiassa. Stadion toimii Intian pääsarjassa pelaavan United Sikkimin kotiareenana, mutta sitä käytetään myös kansainvälisten otteluiden järjestämiseen.
Jawaharlal Nehru Stadium (Shillong)

**Jawaharlal Nehru Stadium**, lyhyemmin myös **Nehru Stadium**, on jalkapallostadion Shillongissa, Intiassa. Sen kenttä päällysttettiin vuonna 2012 Astroturf nimisellä tekonurmella. Stadion toimii pääasiallisesti Intian pääsarjassa pelaavan Shillong Lajongin kotiareenana.

## Lähteet
Ambedkar Stadium

**Ambedkar Stadium** on jalkapallostadion New Delhissä Intiassa. Stadion toimii Intian pääsarjassa pelaavan ONGC FC:n kotiareenana, mutta sitä käytetään liigaotteluiden ulkopuolella myös Intian jalkapallomaajoukkueen kotikenttänä.
Joonas Lehtoranta

**Joonas Lehtoranta** (s. 25. helmikuuta 1994 Kotka) on suomalainen koripalloilija. Hän on edustanut miesten pääsarjaurallaan kasvattajaseuraansa KTP-Basketia ja Kauhajoen Karhua. Hänen isänsä Matti Lehtoranta, veljensä Juho Lehtoranta ja Janne Lehtoranta sekä sisarensa Laura Lehtoranta, Linda-Lotta Lehtoranta ja Roosa Lehtoranta ovat myös SM-tason koripalloilijoita.

## Ura

Lehtoranta on KTP-Basketin kasvatti, ja hän pelasi seuran paidassa junioreiden SM-sarjaa. Kaudella 2009–2010 hän voitti B-junioreiden SM-sarjan pistetilaston (23,71 pistettä ottelua kohden) ja kaudeksi 2010–2011 hänet nostettiin seuran edustusjoukkueeseen. A-junioreissa Lehtoranta voitti SM-sarjan pistetilaston kaudella 2011–2012 (20,06 pistettä ottelua kohden) ja kauden päätteeksi hänet valittiin kyseisen sarjan arvokkaimmaksi pelaajaksi. Kaudella 2012–2013 hän teki Korisliigassa keskimäärin 3,4 pistettä ottelua kohden. Samalla kaudella Sami Toiviaisen valmentama KTP saavutti miesten SM-hopeaa.

Kauden 2014–2015 päätteeksi KTP saavutti SM-pronssin, ja Lehtoranta valittiin Korisliigan vuoden kehittyneimmäksi pelaajaksi. Hän teki KTP:n kanssa 1+1-vuotisen jatkosopimuksen.

Heinäkuussa 2016 Lehtoranta siirtyi Toiviaisen valmentamaan Kauhajoen Karhuun yksivuotisella sopimuksella. Toukokuussa 2017 Lehtoranta solmi yksivuotisen jatkosopimuksen Karhun kanssa.

Karhussa Lehtoranta voitti SM-kultaa kauden 2017-18 päätteeksi. Kauden jälkeen hän siirtyi kasvattajaseuransa KTP-Basketin riveihin. Huhtikuussa 2020 solmitun jatkosopimuksen myötä hän jatkaa seurassa kauden 2020-21 ajan.

## Lähteet
Zakir Hussain

**Zakir Hussain** (; 8. helmikuuta 1897 &ndash; 3. toukokuuta 1969) oli intialainen opettaja ja poliitikko, joka toimi maansa presidenttinä 1967-1969.

Hussain tuli tunnetuksi Intian koulutusjärjestelmän kehittäjänä. Hän perusti kansallisen muslimiyliopiston New Delhiin. Poliittisella urallaan hän ehti toimia Biharin kuvernöörinä ja Intian varapresidenttinä ennen kuin hänestä tuli maansa kolmas presidentti.

## Lähteet
Rajendra Prasad

**Rajendra Prasad** (; 3. joulukuuta 1884 – 28. helmikuuta 1963) oli intialainen poliitikko, joka toimi maansa ensimmäisenä presidenttinä 1950–1962.

Prasad oli Gandhin toveri itsenäisyysliikkeen alkupäivistä asti ja Intian kansalliskongressin (tulevan intian kongressipuolueen) puheenjohtaja 1934, 1939 ja 1947.

Prasad menestyi opinnoissaan poikkeuksellisen hyvin. Hän sai stipendin Kalkutan yliopistossa, ja opiskeli ensin luonnontieteitä ja taiteita ennen kuin suoritti oikeustieteen tutkinnon. Hän meni naimisiin 12-vuotiaana Rajvanshi Devin kanssa.

Valmistuttuaan Prasad työskenteli aluksi Kalkutan ja Patnan korkeimmissa oikeuksissa. Vuonna 1917 Gandhi värväsi hänet mukaan kampanjaan, jolla haettiin oikeutta Biharin maatyöläisille, joita brittiläiset indigonviljelijät riistivät. Vuonna 1920 Prasad luopui lakimiehen urastaan ja ryhtyi toimittajaksi ja aktivistiksi. Hän kirjoitti englanninkielisiin lehtiin, mutta hänen pyrkimyksenään oli saada hindi kansalliskieleksi.

Prasad valittiin vuonna 1950 presidentiksi yksimielisesti, ja kun vuonna 1952 oli pidetty ensimmäiset parlamenttivaalit, vaalilautakunta valitsi hänet ylivoimaisella äänten enemmistöllä toiselle kaudelle. Vuonna 1957 hänet valittiin kolmennelle kaudelle. Vuonna 1962 hän vetäytyi politiikasta terveyssyihin vedoten.

## Lähteet

## Aiheesta muualla
V. V. Giri

**Varahagiri Venkata Giri** (; 10. elokuuta 1894 Baharampur – 24. kesäkuuta 1980 Chennai) oli intialainen poliitikko, joka toimi maansa neljäntenä presidenttinä vuosina 1969–1974.

Giri opiskeli oikeustiedettä Irlannissa University College Dublinissa, jossa hän liittyi Sinn Féin -puolueeseen. Hänestä tuli puolueen johdon erityisesti  James Connollyn, Pádraig H. Pearsenin ja Éamon de Valeran ystävä. Vuonna 1916 Giri osallistui pääsiäiskapinaan, mikä johti hänen karkottamiseensa Irlannista.

Intiaan palattuaan Giri liittyi työväenliikkeeseen. Hänestä tuli rautatieläisten liiton puheenjohtaja ja ammattiliittojen kongressin puheenjohtaja. Maansa itsenäistytyttyä hänet lähetettiin suurlähettilääksi Ceylonille, ja valittiin sen jälkeen parlamenttiin. Vuonna 1967 hänestä tuli varapresidentti. Zakir Hussainin kuoltua vuonna 1969 kesken virkakauden Giri toimi vt. presidenttinä. Hän vetäytyi virasta vain muutamaksi kuukaudeksi voidakseen asettua ehdolle vaaleissa, jotka hän sitten voitti. Giri toimi kuvernöörinä Uttar Pradeshissa vuosina 1957-1960, Keralassa 1960-1965 sekä Mysoressa 1965–1967.

## Lähteet
Zail Singh

**Zail Singh** (, alkujaan **Jarnail Singh**; 5. toukokuuta 1916 &ndash; 25. joulukuuta 1994) oli intialainen poliitikko ja ensimmäinen sikhi, joka toimi maansa presidenttinä.

Singh lähti politiikkaan jo 15-vuotiaana, kun hän alkoi toimia sikhien brittivaltaa vastustavassa liikkeessä. Hän opiskeli pyhiä kirjoituksia ja sai arvonimen *giani*, oppinut. Vuonna 1938 hän perusti Praja Mandal-nimisen poliittisen järjestön, joka liittoutui Intian kongressipuolueen kanssa. Tästä hänet tuomittiin viideksi vuodeksi vankilaan, missä hän otti uuden nimen Zail Singh.

Intian itsenäistymisen jälkeen Singh pääsi parlamenttiin ja Punjabin pääministeriksi. Monet pitivät Singhin etenemistä uralla Indira Gandhin yrityksenä lepytellä Punjabin kiihkeitä sikhiseparatistejä.

## Lähteet
Chang

**Chang** voi tarkoittaa seuraavia:

## Henkilöitä

Chang on usein kiinalaisen Zhang-nimen Wade-Giles-latinisointimuoto, joka on käytössä Taiwanissa ja muualla Kiinan kansantasavallan ulkopuolella kuten Yhdysvalloissa.

* Chang Bunker (1811–1874), toinen alkuperäisistä siamilaisista kaksosista
* Chang Chen (s. 1976), taiwanilainen näyttelijä
* Chang Cheng-Hsien (s. 1967), taiwanilainen baseballpelaaja
* Chang Chun-ha (1918–1975), korealainen poliitikko ja demokratia-aktivisti
* Chang Hye-jin (s. 1987), eteläkorealainen jousiampuja ja olympiavoittaja
* Chang Kai-Chen (s. 1991), taiwanilainen tennispelaaja
* Chang Kuo-hua (1914–1972), kiinalainen kenraali ja poliitikko
* Chang Myon (1899–1966), eteläkorealainen poliitikko ja diplomaatti, pääministeri 1950–1952 ja 1960–1961
* Chang Tao Ling, *Zhang Daoling* (34–156), kiinalainen taolainen mystikko ja uskonnollinen johtaja
* Chang Xinyue (s. 1994), kiinalainen mäkihyppääjä
* Chang Yuan (s. 1997), kiinalainen nyrkkeilijä
* Catherine Chang (s. 2000), kiinalainen lapsinäyttelijä
* Eileen Chang (1920-1995), kiinalainen kirjailija
* Franklin Chang-Diaz (s. 1950), costaricalais-yhdysvaltalainen astronautti
* Gary Chang (s. 1953), yhdysvaltalainen elokuvasäveltäjä
* Hae-won Chang, eteläkorealainen pianisti
* Ha-Joon Chang (s. 1963), eteläkorealainen taloustieteilijä
* Han-na Chang (s. 1982), eteläkorealaissyntyinen sellisti ja kapellimestari
* Iris Chang (1968–2004), yhdysvaltalainen toimittaja
* Jerry Chang, *JerryC* 8s. 1981), taiwanilainen kitaristi
* Jung Chang, *Er-hong Chang* (s. 1952), kiinalainen kielitieteilijä ja tietokirjailija
* Michael Chang (s. 1972), yhdysvaltalainen tennispelaaja
* Michael Chang, yhdysvaltalainen animaatio-ohjaaja ja animaattori
* Sarah Chang (s. 1980), korealais-yhdysvaltalainen viulisti

## Kuvitteellisia henkilöitä
* Cho Chang, Harry Potter-kirjasarjan hahmo
* Julia Chang, pelisarjassa Tekken
* Mike Chang, televisiosarjassa Glee
* Pierre Chang, televisiosarjassa Lost

## Muita merkityksiä

* Beer Chang, thamaalainen olutmerkki
* Chang, intialainen Nagalandin alueella asuva heimo
* Chang International Circuit, *Buriram United International Circuit*, moottorirata Buriramissa, Thaimaassa
* 2051 Chang, päävyöhykkeen asteroidi.
Neelam Sanjiva Reddy

**Neelam Sanjiva Reddy** (; 18. toukokuuta 1913 &ndash; 1. kesäkuuta 1996) oli intialainen poliitikko, joka toimi maansa kuudentena presidenttinä vuosina 1977–1982.

Reddy oli ehdolla presidentiksi jo 1969, mutta silloin tuli valituksi pääministeri Indira Gandhin suosikki ja kongressipuolueen asettama ehdokas Varahagiri Venkata Giri. Reddy sai oikeustieteen kunniatohtorin arvon Sri Venkateshwaran yliopistossa vuonna 1958.

## Lähteet
Archibald Murray

**Archibald James Murray** (23. huhtikuuta 1860 Kingsclere, Hampshire – 21. tammikuuta 1945 Reigate) oli Britannian armeijan kenraali. Hän palveli toisessa buurisodassa ja ensimmäisessä maailmansodassa. Ensimmäisessä maailmansodassa Murray toimi Mediterranean Expeditionary Forcen ja Egyptian Expeditionary Forcen komentajana. Hän johti Suezin kanavan suojelemiseksi käynnistettyä Siinain valtausoperaatiota vuosina 1916–1917. Kahden Gazassa kärsityn tappion jälkeen Murray joutui kesäkuussa 1917 luopumaan komentajan tehtävästä Edmund Allenbyn hyväksi. Murray poistui palveluksesta 1922 ja kuoli kotonaan tammikuussa 1945.

## Lähteet
Basappa Danappa Jatti

**Basappa Danappa Jatti** (; 10. syyskuuta 1912 &ndash; 7. toukokuuta 2002) oli intialainen poliitikko, joka toimi maansa varapresidenttinä vuosina 1974–1979 ja virkaatekevänä presidenttinä keväällä 1977 presidentti Fakhruddin Ali Ahmedin kuoleman jälkeen. Vuosina 1972–1974 hän toimi Orissan kuvernöörinä. 

## Lähteet
Kinema Junpo

**Kinema Junpo** () on japanilainen elokuvalehti, jonka perusti neljä japanilaisopiskelijaa 1919. Lehti ilmestyi alun perin kolmesti kuussa, mutta sitä on sittemmin julkaistu kahdesti kuussa.

## Aiheesta muualla
* Lehden viralliset internet-sivut kinejun.com
Kure

**Kure** () on Japanin kaupunki Honshūn saarella Chūgokun alueella Hiroshiman prefektuurissa. Se sijaitsee prefektuurin eteläosassa Seton sisämeren rannalla ja siihen kuuluu useita sisämeren saaria. Kaupungissa on 236&nbsp;905 asukasta (vuonna 2014) ja sen pinta-ala on 353,86 neliökilometriä. Kure on valittu yhdeksi Japanin ydinkaupungeista.

Kureen avattiin keisarillisen Japanin laivaston tukikohta vuonna 1889. Sen jälkeen paikkakunta on toiminut laivastokaupunkina. Kuren kaupunki perustettiin kahden kyläkunnan ja kahden maaseutukaupungin yhdistyessä 1. lokakuuta 1902. Kaupunkia pommitettiin useita kertoja toisessa maailmansodassa, ja 24.–28. heinäkuuta 1945 yhdysvaltalaiset joukot hyökkäsivät Kuren laivastotukikohtaan upottaen useita aluksia (katso Kuren pommitukset). Erityiskaupunki Kuresta tehtiin vuonna 2000, minkä jälkeen se laajeni huomattavasti useiden kuntaliitosten kautta, etenkin vuonna 2005, kun siihen liitettiin kuusi maaseutukaupunkia ja perustettiin kokonaan uusi Kuren kaupunki.

## Lähteet

## Aiheesta muualla

* Kaupungin internetisivut
Jeremy Wilson

**Jeremy Michael Wilson** (1944 – 2. huhtikuuta 2017 Oxford) oli brittiläinen historioitsija ja kirjailija. Wilson tunnetaan T. E. Lawrencea käsittelevästä tutkimuksestaan, ja hän julkaisi tätä käsittelevän elämäkerran *[[Lawrence of Arabia: The Authorised Biography of T.E. Lawrence]]* (1989).

## Lähteet
Lasiveitsikalat

**Lasiveitsikalat** (Sternopygidae) on veitsikalojen lahkoon kuuluva heimo. Heimon lajeja tavataan makeista vesistä Keski- ja Etelä-Amerikasta. Eräitä lasiveitsikaloja pidetään myös akvaarioissa.

## Lajit ja anatomia
Varhaisimmat lasiveitsikalojen heimoon kuuluvat fossiilit on ajoitettu mioseenikaudelle. Nykyään heimoon luetaan kuuluvaksi lähteestä riippuen 5 tai 6 sukua ja 28–41 lajia. Tyypillisiä piirteitä heimon lajeille ovat pitkänomainen, litteähkö ja muodoltaan veitsenterää muistuttava ruumis. *Eigenmannia*- ja *Rhabdolichops*-sukujen lajien ruumis on läpikuultava. Kooltaan kalat voivat saavuttaa 12–140 senttimetrin pituuden ja suurin laji on siimaveitsikala (*Sternopygus macrurus*). Heimon kaloilla ei ole selkäevää eikä vatsaeviä ja peräevä on hyvin pitkä. Lasiveitsikaloilla on lihaskudoksesta muodostunut elin, joka tuottaa heikon sähkökentän.

## Levinneisyys ja elintavat
Lasiveitsikalalajien levinneisyys ulottuu Panamasta Argentiinaan. Etelä-Amerikassa ainoa maa, jonka alueella heimon kaloja ei tavata on Chile. Veitsikalojen elinympäristöä ovat purot ja joet sekä tulvatasangot.  Ravinto koostuu pienistä vesieläimistä, kuten hyönteisistä ja hyönteisten toukista ja planktonista. *[[Eigenmannia]]*-suvun lajeja ja siimaveitsikalaa pidetään akvaariokaloina.

## Lähteet
Adelén

**Adelén Rusillo Steen** (s. 4. marraskuuta 1996 Tønsberg, Norja)
taiteilijanimeltään pelkkä **Adelén**, on norjalainen poplaulaja.

## Ura

Adelén on kotoisin Hortenista. Hän osallistui Norjan kansalliseen Eurovision laulukilpailun karsintaan vuonna 2013 espanjalaisvaikutteisella kappaleella ”Bombo” ja sijoittui toiseksi. Kappale sijoittui heti esityksen jälkeen suoraan toiselle sijalle Norjan iTunes-listalla. Kappale pääsi myös VG-listalle, Norjan viralliselle singlelistalle.

Vuonna 2013 Adelén allekirjoitti Simon Fullerin kanssa sopimuksen materiaalinsa maailmanlaajuisesta julkaisemisesta. Seuraava single, ”Baila Conmigo”, julkaistiin kesäkuussa. YouTubessa julkaistiin singlen esikatseluversio 21. kesäkuuta, kun taas kokonainen versio oli saatavilla iTunesissa. Maaliskuussa 2014 ilmestyi Adelénin kolmas single ”Always On My Mind”. Toukokuussa julkaistiin Adelénin neljäs single, ”Olé”, joka tehtiin yhdeksi samana kesänä Brasiliassa pelattujen jalkapallon maailmanmestaruuskilpailujen tunnuskappaleista. Marraskuussa 2015 Adelén julkaisi viidennen singlensä, nimeltään ”Spell On Me”.

Adelénilla on espanjalainen äiti ja norjalainen isä.

## Diskografia

### Singlet
* ”Bombo” (2013)
* ”Baila Conmigo” (2013)
* ”Always On My Mind” (2014)
* ”Olé” (2014)
* ”Spell On Me” (2015)
* ”Wild Like Me” (2016)
* ”Go Home” (2017)
* ”What´s Next” (2019)
* ”Beat” (feat. Kapla y Miky) (2019)
* ”Somewhere We Can Talk” (2019)
* ”Jaded” (2021)
* ”Safety Light” (2021)
* ”Obsessed” (2021)

## Lähteet

## Aiheesta muualla
Anshin kansallispuisto

**Anshin kansallispuisto** () on luonnonsuojelualue Intian Karnatakan osavaltiossa. Se sijaitsee Uttar Kannadan piirikunnassa noin 60 km Karwarista. Alue tunnetaan monipuolisesta kasvillisuudesta ja eläimistöstä. Puistossa on sekä sademetsää että lauhkean alueen lehtimetsää. Siellä on tavattu 197 lintulajia. Se on myös Aasian ainoa kansallispuisto, jossa musta pantteri elää luonnonvaraisena. Lisäksi siellä tavataan elefantteja, tiikereitä, kauriita ja villisikoja. 

## Lähteet

## Aiheesta muualla
Bandhavgarhin kansallispuisto

**Bandhavgarhin kansallispuisto** on luonnonsuojelualue Intiassa Umarian piirikunnassa, Madhya Pradeshin osavaltiossa. Se tunnetaan tiikereistään ja panttereistaan. Puisto sijaitsee Vindhyan vuorten keskellä. Tyypillistä kasvillisuutta ovat sal- eli intianmerantipuut ja bambut. 

Tiedosto:Morning Gossip at Bandhavgarh (3495817329).jpg|Apinoita Bandhavgarhin kansallispuistossa.
File:Chital Deer (Bandhavgarh).jpg|Aksishirvi
File:Forest tusker used for 'Forest Patrol duty' and tiger tourism on elephants..JPG|Elefantit ovat metsänhoidon ja tiikeriturismin palveluksessa.


## Lähteet

## Aiheesta muualla

Puiston kotisivut
Bandipurin kansallispuisto

**Bandipurin kansallispuisto** () on luonnonsuojelualue Intian Karnatakan osavaltiossa. Se sijaitsee Mysore-Ooty valtatien varrella. Yhdessä naapuriosavaltioiden kansallispuistojen kanssa se muodostaa Intian laajimman biosfäärinsuojelualueen Nilgirin biosfäärialueen. Puistossa elää useita tiikereitä. Muita eläinlajeja ovat gauri, aksishirvi, sambarhirvi ja pantteri.

File:2012-bandipur-bolgudda.jpg|maisema
File:2012-bandipur-tiger.jpg|tiikeri
File:2005-bandipur-tusker.jpg|elefantti
File:2012-bandipur-chital.jpg| aksishirvi


## Lähteet

## Aiheesta muualla
Vamos a la Discoteca

__NOTOC__
**Vamos a la Discoteca** on belgialaisen eurodance-yhtye Paradision kappale. Se julkaistiin huhtikuussa 1997 kolmantena singlenä heidän debyyttialbumilta, *Paradisiolta*. Se ylsi kymmenen parhaan joukkoon Suomessa, Italiassa, Norjassa ja Ruotsissa, sekä kahdenkymmenen parhaan joukkoon Belgiassa ja Ranskassa. Kappaleelle on tehty myös musiikkivideo, joka kuvattiin Harbour Islandilla, Bahaman saarilla.

## Kappaleet
### Euroopan painos
#
#
#
#
#

## Listasijoitukset

## Lähteet
Dibru-Saikhowan kansallispuisto

**Dibru-Saikhowan kansallispuisto** (, ) on luonnonsuojelualue Intian Assamin osavaltiossa. Se sijaitsee 12&nbsp;km:n päässä Tinsukian kaupungista. Lähin isompi kaupunki, lentokenttä ja rautatieasema ovat Dibrugarhissa. Puisto on kuuluisa villihevosistaan ja erittäin uhanalaisen sumatransorsan elinympäristönä.

Puistoa rajaavat Brahmaputra-, Lohit- ja Dibru-joet. Se koostuu kosteasta ikivihreästä metsästä, trooppisista kosteista lehtimetsistä, ruovikosta ja ruohoniityistä. Siellä on Koillis-Intian laajin pajuja kasvava suometsä. Jokien tulvaniityt ovat monien harvinaisten lintulajien suojapaikka. Puistossa on tavattu 36 nisäkäslajia, 8 kilpikonnalajia ja yli 350 lintulajia.

## Lähteet

## Aiheesta muualla
Saija-Maria Saari

**Saija-Maria Saari** (s. 24. marraskuuta 1989 Lapua) on suomalainen Lapuan Virkiää edustava pesäpalloilija, jonka saavutuksiin lukeutuvat kymmenen SM-mitalia. Vuonna 2013 hänet valittiin Itä–Länsi-ottelun parhaaksi pelaajaksi. Sisäpelissä Saari toimii etenijänä ja vaihtajana, ulkopelissä etukentällä siepparina.

## Saavutukset
* Vuoden pesäpalloilija: 2014 
* Kultainen räpylä: 2014 
* Superpesiksen pudotuspelien arvokkain pelaaja: 2015
* Superpesiksen kuukauden pelaaja: elokuu 2014 

## Lähteet
* http://www.pesiksenmaailma.fi/index.php/pelaajakortit?pelaajaid=4887&view=pelaajakortti
* http://www.virkiapesis.fi/fin/Edustusjoukkue/Pelaajat/Saari_Saija-Maria.10.p7.html 
* http://www.bittilahde.fi/cgi-bin/tilastot/kooste2.py?data=16-2-4
* http://www.bittilahde.fi/cgi-bin/tilastot/kooste2.py?data=17-2-4 
* http://www.bittilahde.fi/cgi-bin/tilastot/kooste2.py?data=19-2-4
* http://www.bittilahde.fi/cgi-bin/tilastot/kooste2.py?data=22-2-4
* http://www.bittilahde.fi/cgi-bin/tilastot/kooste2.py?data=23-2-4 
* http://www.bittilahde.fi/cgi-bin/tilastot/kooste2.py?data=21-2-4 
* http://www.bittilahde.fi/cgi-bin/tilastot/kooste2.py?data=20-2-4 
* http://www.bittilahde.fi/cgi-bin/tilastot/kooste2.py?data=18-2-4 
* http://www.virkiapesis.fi/fin/Superpesis/Valmennus_ja_huolto.18.html 
* http://www.hs.fi/urheilu/Virki%C3%A4+tarrasi+naisten+pesismestaruuteen/a1305545390373
* http://yle.fi/urheilu/lapualle_kolmas_perakkainen_mestaruus/6820265
### Viitteet
Kanger Ghatin kansallispuisto

**Kanger Ghatin kansallispuisto** on luonnonsuojelualue Intiassa Chhattisgarhin osavaltiossa. Se sijaitsee 27 km kaakkoon Jagdalpurista. Puisto on kuutisen kilometriä leveä, 33 km pitkä ja seurailee Kangerin jokilaaksoa. Laaksossa kasvaa Intian niemimaan viimeisiä koskemattomia ikimetsiä. Tyypillisiä lajeja ovat sal- eli intianmerantipuut, tiikki ja bambut. Niiden joukossa kulkee tiikereitä, leopardeja, kääpiökauriita, sambar- ja aksishirviä.

## Lähteet

## Aiheesta muualla
Michaela Moua

**Michaela Moua** (s. 18. elokuuta 1976 Helsinki) on suomalainen pelaajauransa lopettanut koripalloilija.  

Hän aloitti uransa Naisten SM-sarjassa 16-vuotiaana 1992 ja teki myös maajoukkuedebyyttinsä samana vuonna. Moua edusti kasvattajaseuraansa Vantaan Pussihukkia vuoteen 1996 saakka. Hän sai stipendin Ohion yliopistoon, missä pelasi yliopistosarjaa neljän kauden ajan. Eurooppaan palattuaan Moua pelasi muun muassa Ranskassa, Sveitsissä ja Italiassa. 

Suomen naisten koripallomaajoukkuetta Michaela Moua edusti 124:ssä A-maaottelussa.

Moualla on afrikkalaista taustaa isänsä puolelta.

Moua kirjoitti ylioppilaaksi Mäkelänrinteen lukiosta vuonna 1996 ja suoritti ylemmän korkeakoulututkinnon Roskilden yliopistossa Tanskassa. Urheilu-uransa jälkeen hän on työskennellyt pääasiassa eri kansalaisjärjestöissä. Toukokuussa 2021 Euroopan komissio nimitti Mouan Euroopan unionin ensimmäiseksi rasismintorjunnan koordinaattoriksi. Koordinaattorin tehtävänä on pitää yhteyttä rodullisiin tai etnisiin vähemmistöihin kuuluviin henkilöihin ja välittää heidän huolenaiheensa komissiolle.
## Saavutukset
*Sveitsin mestaruus: 2004, 2005
*Sveitsin cupmestaruus: 2005
*Kroatian cupmestaruus: 2007

## Lähteet
*Suomen Koripalloliiton tilastot 

### Viitteet
Sean Callery

**Sean Callery** (s. 1964 Hartford) on yhdysvaltalainen televisio-, elokuva- ja videopelisäveltäjä. Hän on tunnettu säveltämästään musiikista *[[24 (televisiosarja)|24]]*-televisiosarjaan, josta hän on voittanut kolme Emmy-palkintoa. Muita tunnettuja Calleryn sävellyksiä on televisiosarjoissa *[[La Femme Nikita (televisiosarja)|La Femme Nikita]]*, *[[Shark (televisiosarja)|Shark]]*, *[[Bones]]* ja *[[Isänmaan puolesta (televisiosarja)|Isänmaan puolesta]]*. Callery on myös luonut ääniraidat videopeleihin *[[James Bond 007: Everything or Nothing]]* ja *[[24: The Game]]*.

Callery syntyi Connecticutin osavaltion Hartfordissa ja varttui Rhode Islandin Bristolissa. Hän alkoi soittaa pianoa jo nuorena. Hieman myöhemmin hän opetteli soittamaan myös pasuunaa ja tuubaa.

## Tuotanto
### Televisiomusiikki
* *[[La Femme Nikita (televisiosarja)|La Femme Nikita]]* (1997–2001)
* *[[Freedom (televisiosarja)|Freedom]]* (jakso ”Enemy”, 2000)
* *[[Sheena]]* (6 jaksoa, 2000–2001)
* *[[24 (televisiosarja)|24]]* (2001–2014)
* *[[Näkijä]]* (2005–2011)
* *[[Treasure Hunters]]* (11 jaksoa, 2006)
* *[[Shark (televisiosarja)|Shark]]* (2006–2008)
* *[[The ½ Hour News Hour]]* (17 jaksoa, 2007)
* *[[The Whole Truth]]* (2 jaksoa, 2010)
* *[[Kennedyt]]* (2011)
* *[[The Confession]]* (10 jaksoa, 2011)
* *[[The Finder]]* (2 jaksoa, 2012)
* *[[Bones]]* (123 jaksoa, 2008–2014)
* *[[Isänmaan puolesta (televisiosarja)|Isänmaan puolesta]]* (2011–2013)
* *[[Holmes NYC]]* (42 jaksoa, 2012–2014)
* *[[24 – Lontoo]]* (2014)
* *[[Backstrom]]* (2015)
* *[[Minority Report (televisiosarja)|Minority Report]]* (2015)
* *[[Jessica Jones (televisiosarja)|Jessica Jones]]* (2015–2019)
* *[[Designated Survivor]]* (2016)
* *[[Inhumans]]* (2017)
* *[[Bull (televisiosarja)|Bull]]* (2018–)

### Elokuvamusiikki
* *[[Blowback – koston aika]]* (2000)
* *[[Mayday – Hätäkutsu]]* (2005)
* *[[Not Like Everyone Else]]* (2006)
* *[[24: Redemption]]* (2008)

### Videopelimusiikki
* *[[James Bond 007: Everything or Nothing]]* (2003)
* *[[24: The Game]]* (2006)

## Aiheesta muualla
* Kotisivut 
* 
*
Johannes Liku Ada'

**Johannes Liku Ada**' (s. 22. joulukuuta 1948) on indonesialainen roomalaiskatolinen arkkipiispa. Hänet vihittiin papiksi Ujung Pandangin arkkihiippakuntaan 21. tammikuuta 1975 ja nimitettiin sen vihkipiispaksi sekä Amantian titulaaripiispaksi 11. lokakuuta 1991. Piispaksi vihkiminen seurasi 2. helmikuuta 1992. Pääkonsekraattorina toimi Franciscus van Roessel, jota avustivat Julius Riyadi Darmaatmadja ja Joseph Theodorus Suwatan.

Liku Ada' sai 11. marraskuuta 1994 nimityksen Ujung Pandangin arkkipiispaksi. Vuonna 2000 arkkihiippakunnan nimeksi vaihdettiin Makassar.

## Lähteet